‹‹የአፍሪካ ነጻ የንግድ ቀጣናን ለማረጋገጥ የውስጥ ችግርን መፍታት መቅደም አለበት፡፡›› የዘርፉ ባለሙያዎች
የአፍሪካ ነጻ የንግድ ቀጠና ሰኔ 30 ቀን 2011 ዓ.ም በኒጀር ዋና ከተማ ኒያሚ በተካሄደው የኅብረቱ የመሪዎች መደበኛ ጉባዔ መጽደቁ ይታወሳል፡፡ ነጻ የንግድ ቀጣናውን ለመመሥረት የተደረሰውን ስምምነት ኢትዮጵያን ጨምሮ 28 የአፍሪካ አገሮች በሕዝብ ተወካዮች ምክር ቤት አቅርበው ስምምነቱ አጽድቀዋል። የአፍሪካ አህጉር ነጻ የንግድ ቀጣናን በመጪው ሐምሌ 2012 ዓ.ም በይፋ ሥራ ለማስጀመር 54 የአፍሪካ ኅብረት አባል አገሮች ስምምነቱን መፈረማቸውን የኀብረቱ ኮሚሽን የንግድና ኢንዱስትሪ ኮሚሽነር አምባሳደር ሙቻንጋ አልበርት አስታውቀዋል።